Kultura Maribor

Mateja Njivar: MASKE NA OBRAZIH IN NAVIDEZNE OVIRE
2025-11-20 17:00 - 18:30 (Europe/Paris)
Predstavitev knjig
Vabljeni na predstavitev dveh romanov avtorice Mateje Njivar – Maske na obrazih in Navidezne ovire. Dogodek bo priložnost za srečanje z avtorico, gradbeno inženirko in fotografinjo o sodobnih družbenih temah in vpogled v njeno ustvarjanje.
Pogovor z avtorico bo usmerjala Petra Bauman.

Povezava do originalnega članka

Pižama! s knjigarno Mariborka
2025-11-22 19:00 | Maribor center / Lutkovno gledališče Maribor, Mala dvorana
V počastitev 1. Nacionalnega dneva stripa pripravljamo VigeVageTeden, ki ga 22. 11. zvečer otvarja obisk BOŠtjANA GORENCA – PIŽAME.
Ker je Mariborka (znova) premajhna, se selimo h kolegicam in kolegom v Lutkovno gledališče Maribor, kjer se bo z avtorjem, prevajalcem, voditeljem in stand-up komikom, ljubkovalno imenovanim Pižamc, pogovarjala Anja Zag Golob.Pižama je inštitucija: piše knjige, jih prevaja, o njih govori, vodi pogovore in gostuje po šolah, pozna ga tako mularija kot njih podporno osebje, ki se reži njegovim stand-upom in bere njegove prevode za odrasle. Pižama je tudi na več načinov povezan s stripom, zato se nam je zdel domala idealen gost za auftakt praznovanja 1. Nacionalnega dneva stripa.
A kdo se skriva za blagovno znamko Pižama? Kaj za en človek je Boštjan Gorenc? Kako gleda na svet in kako na to, kako svet gleda nanj? Tole bo izjemna prilika, da ga povprašamo, kako pa kaj, seveda pa bo z veseljem podpisal tudi katero od svojih knjig.
Vstop je brezplačen, ekipa knjigarne Mariborka pa ob debatem večeru v LGM znova pripravlja pop-up knjigarno, tokrat izjemoma, ker je VigeVageTeden, izključno s knjigami naše založbe – da bo praznovanje še lepše!Vljudno vas vabimo na pogovor s Pižamo & naj Nacionalni dan stripa postane tudi vaš najljubši dela ne-prost praznik!
Vse dogodke pripravljamo s pomočjo JAK RS in projekta EU – Ustvarjalna Evropa.

Povezava do originalnega članka

Franjo H. Naji v Vetrinjcu | Pogovor in predstavitev knjige Srce v kletki
2025-11-24 19:00 | 406-598-naji_3-naslovka7
Franjo H. Naji v Vetrinjcu | Pogovor in predstavitev knjige Srce v kletki
24. 11. 2025 19:00:00 Vetrinjc – BarCoda, Vetrinjska ulica 30, 2000 Maribor
Vabimo vas na pogovor s priznanim slovenskim kardiologom in pisateljem Franjem H. Najijem. Avtor bo predstavil svojo najnovejše delo, poljudnoznanstveno knjigo Srce v kletki.
Gre za pričevanje zdravnika, ki se že desetletja s predanostjo posveča številnim obolelim za srčno-žilnimi boleznimi. Sama knjiga je izraz avtorjeve empatične predanosti poslanstvu, da čim več ljudi izobrazi o srcu, srčnožilnem sistemu, boleznih, ki ju najpogosteje napadajo, a tudi, da s svojim znanjem in natančnostjo, s preciznimi najnovejšimi uvidi iz sveta znanosti ponudi najboljše pristope k preventivi teh bolezni. Srce v kletki ni samo učbenik, ki nas pouči o medicinskih vidikih tega vitalnega organa, ampak knjiga, ki nas na sočuten način spodbuja, da poskrbimo zase, razumemo bližnje, ki se spopadajo s tovrstnimi boleznimi in v globino razumemo, kaj se jim pravzaprav dogaja. Je zvesta spremljevalka na poti bolezni, ki ponuja razumevanje, prizemljitev in oporo s svojimi natančnimi pojasnili. Srce v kletki je prva knjiga v Sloveniji, ki se tako natančno spusti v vse tisto, kar ljudi, obolele na srcu, pogosto zanima, a jim je težko priti do relevantnih informacij, ker nimajo zanesljivega, znanstvenega, a človeškega vira, ki mu bi zaupali.

Pogovor z avtorjem bo vodil sourednik pri založbi Litera, Aljaž Krivec, odlomke iz Srca v kletki pa bo prebral igralec Vlado Novak. Knjigo bo po dogodku mogoče kupiti po promocijski ceni.

Povezava do originalnega članka

Poezija na mestnih ulicah & sprehod z mladimi pesniki in javno branje
2025-11-25 09:00 - 2025-12-03 18:00 | Kulturni inkubator
Poezija na mestnih ulicah
Sprehod z mladimi pesniki in pesnicami ter javno branje
Sreda, 3. december 2025 // ob 17.00 sprehod // ob 18.00 javno branje
Med 25. novembrom in 4. decembrom bo nekatere oglase na plakatih zmanjela poezija. Poezija na mestnih ulicah je plakatna akcija literarnega programa MKC Črka Mladinskega kulturnega centra Maribor, ki že več kot 17 let uspešno združuje poezijo in ilustracijo ter prebivalcem in obiskovalcem Maribora ponuja v branje svežo poezijo slovenskih pesnikov.
Avtor projekta, urednik in knjižničar Nino Flisar, bo letos ponudil priložnost mladim avtorjem in avtoricam, ki si šele utirajo svojo pesniško pot. S poezijo so bili k sodelovanju povabljeni in povabljene Natalija Milovanović, Alja Pušič, Helena Zemljič, Gal Grobovšek, Lara Božak, Sandro čeh, Amadeja Rek, Hannah Koselj Marušič in Marcel Baranja.
Plakate, ki so svojevrstno umetniško delo, bo ilustriral in oblikoval Uroš Lehner – oOkie, na ogled bodo na desetih lokacijah v Mariboru ter v izložbi Kulturnega inkubatorja od 25. novembra do 4. decembra 2025, pripravljamo pa tudi pesniško branje ter vodeni sprehod z ustvarjalci ter avtorjem projekta, s katerim bomo obeležili neuradni nacionalni praznik Ta veseli dan kulture, v sredo, 3. decembra 2025, ob 17. ur

Dodatne informacije: petra.kolmancic@mkc.si
Produkcija: Mladinski kulturni center Maribor.
Program MKC Črke sofinancirajo Javna agencija RS za knjigo, Mestna občina Maribor in Urad RS za mladino.

Povezava do originalnega članka

PREBRANKE: Pogovor ob knjigi Jerneje Ferlež Gnezda
2025-11-27 16:00 | Maribor center / UKM, Gospejna ulica 10, Maribor
Vabimo vas na naslednji pogovor ob knjigi v ciklu Prebranke. Tokrat smo izbrali delo naše sodelavke dr. Jerneje Ferlež Gnezda.
V sklopu cikla Prebranke vas vabimo na naše naslednje srečanje ob knjigi Jerneje Ferlež Gnezda. Pridružite se nam in morda povabite še koga v našo skupino bralcev in sogovorcev. Srečujemo se ob knjigah različnih žanrov – od leposlovnih in strokovnih do poljudnoznanstvenih. Knjige skupaj z vami izbiramo bibliotekarji Univerzitetne knjižnice Maribor, ki pogovore tudi moderiramo.
»Na idrijskem Mestnem trgu me je nenadoma spet popadla stara strast, bila je namreč ravno sobota in med ljudmi tujega mesteca sem zaznala tisto klepetavo brezskrbnost, ki sem jo imela nekoč tako rada …«
(J. Ferlež)
Veselimo se vašega obiska!

Povezava do originalnega članka

BABICE NA RAZPOTJU ZGODOVINE: Predstavitev knjige dr. Irene Rožman Pišek
2025-11-28 17:00 | Maribor center / UKM, Gospejna ulica 10, Maribor
V tokratnih Zasedanjih s knjigami vas vabimo na predstavitev knjige Babice na razpotju zgodovine: Lik terenske babice od leta 1945 do poznih šestdesetih let.V monografiji Babice na razpotju zgodovine: Lik terenske babice od leta 1945 do poznih šestdesetih let avtorica, etnologinja dr. Irene Rožman Pišek obravnava kulturne in družbene okoliščine babištva na Slovenskem v obdobju po drugi svetovni vojni.
Z avtorico se bosta pogovarjali urednica knjige dr. Ana Svetel in dr. Jerneja Ferlež. Dogodek bo popestril nastop pevskega zbora La Vita Društva medicinskih sester babic in zdravstvenih tehnikov Maribor.
PREDDOGODEK: Predstavitev simulacije poroda
15.00, Medicinska fakulteta Maribor, Taborska ulica 8
Pred predstavitvijo knjige vas v sodelovanju z Medicinsko fakulteto Univerze v Mariboru vabimo na predstavitev simulacije poroda, ki ga v procesu izobraževanja prakticirajo študenti mariborske Medicinske fakultete.
Zberemo se v avli Medicinske fakultete. Veseli bomo vašega obiska!

Povezava do originalnega članka

Knjižnični cikel: V OBJEMU POLARNEGA SIJA
2025-12-02 17:00 - 18:30 | Maribor center / Vetrinjski dvor, Vetrinjska ulica 30
Potopisno predavanje
Barbara Popit je popotnica, slikarka in pisateljica. V predavanju bo predstavila svojo knjigo z naslovom Ples svetlobe, ki je nastala po vrnitvi s polarnim sijem obsijanega potovanja.
Tam daleč v skritih kotičkih severnih norveških fjordov je doživela objem polarnega sija, ki jo je s svojo energijo, plesom in barvami potegnil v drugi svet.

Povezava do originalnega članka

ODPRTI MIKROFON v Grajski kavarni
2025-12-03 18:00 - 19:30 | Maribor center / Grajska kavarna Pokrajinskega muzeja Maribor, Trg svobode 1, Maribor
Javno branje poezije na praznik rojstnega dne Franceta PrešernaNa tradicionalnem večeru branja poezije Odprti mikrofon tokrat sodelujeta priznana mariborska poeta Lidija Gačnik Gombač in Borut Gombač. Pred mikrofon lahko stopite tudi ljubiteljski literarni ustvarjalci in vsi, ki cenite lepo slovensko besedo!

Povezava do originalnega članka

Literarna postaja: VINKO MÖDERNDORFER
2025-12-03 18:00 - 19:30 | Maribor center / Sodni stolp, Pristan 8
Pogovor z avtorjem
Gostili bomo slovenskega pisatelja Vinka Möderndorferja, znamenitega ne le zaradi njegovega bogatega literarnega ustvarjanja tako za odrasle kot tudi mlade bralce, ampak tudi zaradi kritičnega pogleda na raznovrstne družbene anomalije.
Tudi zaradi tega smo njegovo delo Total uvrstili v nabor letošnje Bralne značke za odrasle in veseli smo, da bomo bralno sezono zaključili prav z njim.
Pogovor bo usmerjala Ajda Strajnar. Foto: Boštjan Pucelj

Povezava do originalnega članka

ISKANJE SLEDI: Predstavitev prevoda romana Paula Blahe
2025-12-04 17:00 | Maribor center / UKM, Gospejna ulica 10, Maribor
Američan Felix Dohnal se v družinski sagi, ki je pred nami, poda po poteh umrlega očeta v njegovem rodnem večkulturnem mestu, da bi našel nepoznani delček sebe.
Knjigo bodo predstavili prevajalka Urška P. Černe, avtorica enega izmed spremnih besedil Lučka Zorko in urednik in založnik Primož Premzl. Avtofikcijski roman, v katerem ne manjka zgodovinskih, intimnih, družinskih in družbenih zasukov, pa tudi velikih vprašanj, ki si jih človeštvo zmerom znova zastavlja. Roman Iskanje sledi (v izvirniku Recherche, 1996) pa je tudi eden redkih nemških romanov, ki se dogaja pretežno v Mariboru kmalu po osamosvojitvi Slovenije.
Paul Blaha je bil rojen leta 1925 v Mariboru, kjer je do leta 1943 preživljal mladost. Po vojni je najprej deloval v Linzu, od leta 1955 naprej pa na Dunaju kot novinar, gledališki kritik, gledališki intendant, režiser in pisatelj.
Dogodek soorganizirata Umetniški kabinet Primož Premzl in Univerzitetna knjižnica Maribor.

Povezava do originalnega članka

Hospickafe s Carmen L. Oven: Do kdaj živim
2025-12-04 17:00 - 18:30 | Maribor center / Vetrinjski dvor Maribor, Grajska dvorana, Vetrinjska 30, Maribor
Pogovorni večer s pisateljico in dolgoletno voditeljico Haospickafejev, ki je najlepše zgodbe strnila v knjigo.
Ob 30-letnici delovanja Slovenskega društva Hospic je dr. Carmen L. Oven v svoji knjigi prepletla 30 zgodb iz srečanj Hospickafeja – pripovedi o življenju pred in po smrti, o poslavljanju, žalovanju, pogumu, o novih začetkih in o tem, kaj nas res povezuje. Večer pogovora o življenju bo povezovala Mirjana Mladič, za glasbeno spremljavo bo poskrbel Franjo Jurović. Knjigo bo na dogodku možno kupiti in ob tem prejeti posvetilo avtorice.
Celoten izkupiček od prodaje je namenjen delovanju vseh brezplačnih programov društva.
VSTOP JE PROST.

Povezava do originalnega članka

Anita Ogulin, ena najbolj srčnih in predanih humanitark
2025-12-04 18:00 - 19:00 | Maribor center / Mestna knjigarna Maribor, Ulica 10. oktobra 4
Predstavitev biografije Tako zelo vas imam rada, ki odstira zgodbo Anite Ogulin, ene najbolj srčnih in predanih humanitark v Sloveniji.Biografija, ki sta jo ustvarila novinar Vasja Jager in Anita Ogulin, osvetljuje življenjsko pot ženske, ki je spremenila življenje tisočerim Slovencem in Slovenkam.
»Vseh, prav vseh se spomnim. Tudi če ne bi hotela.
Vsi živijo v meni, z vsakim izdihom bolj.«
Z nami bosta spomine na Anito obujala so-avtor biografije Vasja Jager in Anitina hči in avtorica spremne besede, Karmen Ogulin. Pogovor bo povezovala Danaja Lorenčič.
Prijazno vabljeni.
Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridružujemo si pravico do sprememb v programu prireditev.

Povezava do originalnega članka

DRUŽINA BIESIK IN MARIBOR
2025-12-05 17:00 | Maribor center / UKM, Gospejna ulica 10, Maribor
Vabimo vas na predavanje dr. Jerneje Ferlež in dr. Tymoteusza Króla Družina Biesik in Maribor: Življenje in ustvarjalnost mariborskih fotografov Ladislava in Olge Biesik ter vilamovskega pesnika Floriana Biesika.
Od leta 1909 je v Mariboru deloval fotografski atelje Makart, ki sta ga vodila zakonca Ladislav in Olga Biesik. Jerneja Ferlež bo predstavila fotografsko dejavnost in življenje Biesikovih v Mariboru ter izbor fotografij ateljeja Makart, ki so se ohranile v javnih in zasebnih zbirkah, Tymoteusz Król pa bo spregovoril o Ladislavovem očetu Florianu Biesiku (1850–1926), ki velja za najpomembnejšega pesnika Vilamovcev in utemeljitelja knjižne vilamovščine. Predstavil bo njegovo življenje in delo, etnični in zgodovinski okvir ter družinske povezave z Mariborom.
Tymoteusz Król bo predaval v angleškem, Jerneja Ferlež pa v slovenskem jeziku.
Veseli bomo vašega obiska in sodelovanja!

Povezava do originalnega članka

SobaZaGosteMaribor: Interesni safari »Revolucije, nemiri in protesti«
2025-12-09 16:00 | Vetrinjski dvor
9. 12. 2025 ob 16.00, Vetrinjski dvor
SobaZaGosteMaribor: Interesni safari »Revolucije, nemiri in protesti«
V torek, 9. 12. 2025, te vabimo, da se nam ob 16.00 pridružiš na dvorišču Vetrinjskega dvora, kjer bomo začeli Interesni safari z umetnico_kom ghenwa (noiré) abou fayad.

Vabimo te na sprehodu po mestu, ki bo tokrat obravnaval tematiko revolucij, nemirov in protestov skozi prizmo jezika in sloganov. Interesni safari je oblika druženja, kombinacija predavanja in sprehoda po mestu na različnih lokacijah, kjer skupaj z gostujočimi umetnicami_ki platforme SobaZaGosteMaribor in kuratorjem Simonom Žlahtičem raziskujemo temo interesa rezidentk_ov.

Tokratno druženje bo povezovalo umetničino_kovo zanimanje za jezik in pomen, ki ga nosijo politične in revolucionarne parole. Zato se bomo sprehodili od Vetrinjskega dvora do različnih trgov in lokacij, kjer so se tekom zgodovine zadrževale množice, ali pomembni zgodovinski dogodki. Delili bomo zgodbe, mnenja in anekdote, povezane z omenjeno temo, pridružite se nam in spoznajte ghenwa (noiré) abou fayad

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

Večer slemovske poezije Ožuljeni jezik z gostjo Arielo Herček
2025-12-09 19:00 - 21:00 | Maribor center / Vetrinjski dvor
Prvi cikel slemovske poezije Ožuljeni jezik se je odvijal leta 2016, kar pomeni, da v Mariboru obeležujemo že deset let slemovske scene. Vsako leto se je zvrstilo med 8 in 10 prireditev, na katerih je nastopilo skupno preko 700 nastopajočih, na prireditvah pa smo doslej gostili že okrog 80 pesniških gostov in gostij. V Sloveniji smo v tem času dobili 9 državnih prvakinj in prvakov, ki so se pomerili tudi na EU prvenstvih v različnih evropskih mestih, dva od njih, Nika Gorišek in Mišel Amo Ristov, sta se uvrstila tudi na svetovno prvenstvo, kar je res odličen rezultat ter dokaz, da je slemovska poezija v Sloveniji kakovostna in aktualna.
Ožuljeni jezik poteka v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 9. decembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Ariela Herček, ki je letos pri založbi Kulturni center maribor v zbirki Frontier izdala pesniški prvenec z naslovom Krhki jezik / Delicate Tongue, dvojezično pesniško knjigo, ki skozi samoprevod raziskuje osebni in jezikovni razcep med angleščino in slovenščino.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Arielo Herček, ki je tudi sama aktivna članica mariborske pesniške skupine Slem zverine, pa se bo pogovarjala urednica in moderatorka Ajda Strajnar.
Na kratko o literarni gostji tokratnega Ožuljenega jezika
Ariela Herček (Maribor, 1996) je pesnica in literarna prevajalka, dolgoletna članica društva Slam zverine. Njena poezija je bila objavljena tako v slovenskih kot mednarodnih antologijah, julija 2025 pa je pri založbi Kulturni center Maribor izšel njen dvojezični pesniški prvenec Krhki jezik / Delicate Tongue, v katerem raziskuje stičišča in vrzeli jezika, ljubezni in identitete.
O pesniškem prvencu Ariele Herček Krhki jezik / Delicate Tongue
Zbirka Krhki jezik / Delicate Tongue Ariela Herček je dvojezična pesniška knjiga, ki skozi samoprevod raziskuje osebni in jezikovni razcep med angleščino in slovenščino. V intimnem prepletu verzov pesnica razgrinja notranje boje, hrepenenja, ljubezni in osamljenost, pri tem pa ohranja tenkočutno izpovedno linijo. Pesmi pogosto temeljijo na resničnih izkušnjah, prežetih z nežnostjo, bolečino in ranljivostjo, ki jih jezik ne poskuša poenostaviti, temveč jih razpira v metaforično bogastvo. Angleščina kot jezik izraza in slovenščina kot jezik čustvenega sidrišča ustvarjata medprostor iskrenega avtoričinega glasu.
Pred nami so prazniki in čas obdarovanja, zato še povezava do mesta, kjer je mogoče knjigo tudi naročiti: https://zalozbaknjig.com/2025/08/06/ariela-hercek-delicate-tongue-krhki-jezik/
Vabljene in vabljeni na Ožuljeni jezik!

Povezava do originalnega članka

Ožuljeni jezik z gostjo Arielo Herček
2025-12-09 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z ARIELO HERČEK
Torek, 9. december 2025 // 19.00 // Vetrinjski dvor
V iskanju sebe se najde veliko ljubezni; v trudu, ki se ga vloži v
iskanje prostora, kjer si lahko brez zadržkov to, kar si. In v trudu
veliko svetlobe, kot sonce, ki razpira nebo. In lahkote – pomaranča,
ki se jo razdeli. In v deljenju je pogum. Svoboda.

Lepota odprtih stvari.
(Ariela Herček, Krhki jezik / Delicate Tongue)

Prvi cikel slemovske poezije Ožuljeni jezik se je odvijal leta 2016, kar pomeni, da v Mariboru obeležujemo že deset let slemovske scene. Vsako leto se je zvrstilo med 8 in 10 prireditev, na katerih je nastopilo skupno preko 700 nastopajočih, na prireditvah pa smo doslej gostili že okrog 80 pesniških gostov in gostij. V Sloveniji smo v tem času dobili 9 državnih prvakinj in prvakov, ki so se pomerili tudi na EU prvenstvih v različnih evropskih mestih, dva od njih, Nika Gorišek in Mišel Amo Ristov, sta se uvrstila tudi na svetovno prvenstvo, kar je res odličen rezultat ter dokaz, da je slemovska poezija v Sloveniji kakovostna in aktualna.
Ožuljeni jezik poteka v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 8. decembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Ariela Herček, ki je letos pri založbi Kulturni center maribor v zbirki Frontier izdala pesniški prvenec z naslovom Krhki jezik / Delicate Tongue, dvojezično pesniško knjigo, ki skozi samoprevod raziskuje osebni in jezikovni razcep med angleščino in slovenščino.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Arielo Herček, ki je tudi sama aktivna članica mariborske pesniške skupine Slem zverine, pa se bo pogovarjala urednica in moderatorka Ajda Strajnar.
O literarni gostji tokratnega Ožuljenega jezika

Ariela Herček (Maribor, 1996) je pesnica in literarna prevajalka, dolgoletna članica društva Slam zverine. Njena poezija je bila objavljena tako v slovenskih kot mednarodnih antologijah, julija 2025 pa je pri založbi Kulturni center Maribor izšel njen dvojezični pesniški prvenec Krhki jezik / Delicate Tongue, v katerem raziskuje stičišča in vrzeli jezika, ljubezni in identitete.
O pesniškem prvencu Ariele Herček Krhki jezik / Delicate Tongue

Zbirka Krhki jezik / Delicate Tongue Ariela Herček je dvojezična pesniška knjiga, ki skozi samoprevod raziskuje osebni in jezikovni razcep med angleščino in slovenščino. V intimnem prepletu verzov pesnica razgrinja notranje boje, hrepenenja, ljubezni in osamljenost, pri tem pa ohranja tenkočutno izpovedno linijo. Pesmi pogosto temeljijo na resničnih izkušnjah, prežetih z nežnostjo, bolečino in ranljivostjo, ki jih jezik ne poskuša poenostaviti, temveč jih razpira v metaforično bogastvo. Angleščina kot jezik izraza in slovenščina kot jezik čustvenega sidrišča ustvarjata medprostor iskrenega avtoričinega glasu.
Pred nami so prazniki in čas obdarovanja, zato še povezava do mesta, kjer je mogoče knjigo tudi naročiti: https://zalozbaknjig.com/2025/08/06/ariela-hercek-delicate-tongue-krhki-jezik/
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Literarna postaja: ERICA JOHNSON DEBELJAK
2026-01-13 18:00 - 19:30 | Maribor center / Sodni stolp, Pristan 8
Predstavitev knjige Samo seksV goste prihaja Erica Johnson Debeljak, pisateljica, publicistka in prevajalka. Njen zadnji roman Samo seks je poln iskrivih premislekov o položaju ženske v današnjem času, o dominaciji patriarhata ter o staranju, predvsem v povezavi s predsodkom, da ženske v zrelih letih ne morejo in ne smejo imeti več spolnih želja.
Pogovor bo usmerjala Zora A. Jurič.

Povezava do originalnega članka

V SENCI POD ZVEZDO: Predstavitev knjige Milana Predana
2026-01-15 17:00 | Maribor center / UKM, Gospejna ulica 10, Maribor
Knjiga Milana Predana v strnjeni obliki, z obilico imen in podatkov ter obogatena z zgodbami iz ozadja, prinaša kratek prerez delovanja socialistične izvršne oblasti v Sloveniji. Pogovor z avtorjem bo vodil Stane Kocutar.
Četrtek, 15. januar 2026, 17.00, Glazerjeva dvorana Knjiga Milana Predana V senci pod zvezdo v strnjeni obliki, z obilico imen in podatkov ter obogatena z zgodbami iz ozadja, prinaša kratek prerez delovanja socialistične izvršne oblasti v Sloveniji. Hkrati osvežuje spomin na ljudi in dogodke, ki so del narodove preteklosti, a smo jih po prehodu v novo obdobje slovenske zgodovine odrinili na rob.
Ne obuja jugonostalgije, temveč skuša k obravnavi tistega časa prispevati s hladno glavo, brez skrajnosti, v katere rado zanaša generacijo, ki ga je doživela, razpeto med zgražanjem nad desetletji komunistične diktature in poveličevanjem socialnih blagodati bivšega sistema. Pogovor z avtorjem bo vodil Stane Kocutar.
Veseli bomo vašega obiska!

Povezava do originalnega članka

To je da gagneš - 35 let kasneje
2026-01-21 19:00 - 22:00 | Kulturni inkubator
To je da gagneš – 35 let kasneje
Literarni dogodek z udeleženci in udeleženkami šole kreativnega pisanja MKC Maribor leta 1991
Sreda, 21. januar 2026 // ob 19.00 // Kulturni inkubator
Spominski skupinski literarni dogodek, za katerega je podal organizirano pobudo pisec in nekdanji urednik MKC-jeve literarne sekcije Jože Kos Sine, bo v organizaciji MKC Maribor izveden v sredo, 21. januarja 2026, v Kulturnem inkubatorju (Koroška cesta 18, Maribor) s pričetkom ob 19. uri.

Javni dogodek je namenjen obeležitvi okrogle obletnice in hkrati predstavitvi ter prevetritvi ustvarjalnega angažmaja avtoric in avtorjev, ki so pred tremi desetletji in pol obiskovali prvo šolo kreativnega pisanja, ki je pod okriljem literarne sekcije MKC Črka potekala v tedanjih prostorih galerije Media Nox na Orožnovi ulici v Mariboru. Na literarnem dogodku se bodo predstavile in predstavili: Stanka Devjak, Aleš Friedl, Anita Hrast, Jože Kos Sine, Renata Trajbar Kurbus, Bojan Schwentner in Breda Slavinec.
Na dogodku bomo prisluhnili izbrani poeziji in odlomkom iz proznih del zgoraj navedenih udeleženk in udeleženev šole kreativnega pisanja Mladinskega kulturnega centra Maribor, ki so s svojimi objavami sodelovali v literarnem zborniku To je da Gagneš, pripravljenem in izdanem ob zaključku šole kreativnega pisanja. V zborniku so svoja dela objavile_li še: Nada Antauer, Mojca Ivankovič (Kacjan), Mojca Kopše, Sabina Kopše, Beno Tišler in Janja Vidmar. Slednja je prispevala tudi zanimivo likovno opremo za zbornik (kasneje je postala renomirana pisateljica).

Po branju leposlovja bo sledil pogovor z nastopajočimi, ki ga bo usmerjal pisec in družbeni aktivist Jože Kos Sine, leta 1991 urednik MKC Črke in organizator šole kreativnega pisanja. Nastopajoči so predstavniki in predstavnice družbeno-kritične generacije, rojene povečini konec petdesetih in v šestdesetih letih prejšnjega stoletja, ki so leta 1991 kot mladi nadebudni literati in literatke obiskovali nekajmesečno serijo literarnih, kreativno-pišočih delavnic v organizaciji MKC Maribor, večina od njih pa je bila v tistem času tudi obiskovalcev in obiskovalk literarnih dogodkov MKC Črke v Galeriji Media Nox na Orožnovi ulici.
V pogovoru bomo izvedeli, kakšne teme so jih zanimale nekoč in katere jih zanimajo danes, na kakšen način se je spremenil njihov ustvarjalni pristop, kaj jim je književnost pomenila nekoč in kaj jim pomeni danes …. Prisluhnili bomo branju izbranih del iz njihovega nekdanjega in sedanjega ustvarjalnega obdobja, gostje pa bodo povedali tudi kaj zanimivega o svojem življenju in prehojeni literarni poti med letoma 1991 in 2025.
Na literarnem dogodku se bodo predstavile in predstavili:
Stanka Devjak (1965) je diplomirala na mariborski Ekonomsko-poslovni fakulteti. Piše pesmi in pravljice. Izdala je dve pesniški zbirki, pri različnih založbah pa je izšlo več njenih otroških slikanic s postnimi, velikonočnimi ter predvsem adventnimi in božičnimi besedili. Za svoja besedila je prejela več nagrad (v Italiji in Avstriji). Živi v Mariboru, zaposlena je v Lenartu v Slovenskih goricah.
~ ~ ~
Aleš Friedl (1961) je po končani Gimnaziji Ljubljana Bežigrad diplomiral iz psihologije na Filozofski fakulteti v Ljubljani. Med leti 1985 in 1991 je bival v Mariboru. V tem času se je intenzivneje ukvarjal z literaturo (pred tem pa – v obdobju od 1975 do 1985 – z likovno umetnostjo). V Mariboru je bil zaposlen v Gradbenem podjetju Stavbar, od leta 1991 dalje pa v Psihiatrični bolnišnici Ormož. Leta 1996 je končal s specializacijo iz klinične psihologije. Med leti 1992 in 2025 se je posvetil glasbenemu ustvarjanju (pisal je glasbo za klavir ter manjše komorne zasedbe). Njegova glasba je prvikrat ugledala luč sveta na CD-ju Open Space 38 (2019), kjer je bil posnet njegov Godalni kvartet št. 2 v izvedbi Godalnega kvarteta Mivos. Sedaj je zaposlen na Centru za duševno zdravje Ptuj.
~ ~ ~
Anita Hrast (1972, roj. Lamut) je diplomirala na Ekonomsko-poslovni fakulteti Univerze v Mariboru (oec.) in diplomirala ter magistrirala na Fakulteti za družbene vede Univerze v Ljubljani (univ. dipl. kom., mag. znanosti). Soustanovila in vodila je različne profitne in neprofitne organizacije (Ozara, Verus, IRDO, Nabium …). Je direktorica IRDO – Inštituta za razvoj družbene odgovornosti in že vrsto let predava na Doba fakulteti za uporabne poslovne in družbene študije v Mariboru. V času študentskih let je bila tudi novinarka (MARŠ, Večer, RTV Slovenija, Radio Maribor), ljubiteljsko je takrat pisala pesmi, sedaj pa pravljice.
~ ~ ~
Jože Kos Sine (1959; za neliterarne javnosti Jože Kos Grabar) je po Gimnaziji Miloša Zidanška (danes II. gimnazija Maribor) diplomiral na FAGG–geodezija v Ljubljani. Vzporedno je tam na Filozofski fakulteti študiral sociologijo, večino službenega časa pa nato v Mariboru deloval kot geodet-prostorski planer. V letih 1983–1996 je bil izpostavljeni protagonist mariborske alternativne scene (časopis Kmečke in rockodelske novice, AGD Gustav, MKC Maribor, radio MARŠ …). V letih 1989–1993 je bil urednik MKC Črke. Je pisec z dvema izdanima knjigama kratke poetizirane proze, civilno družbeni aktivist in od l. 2024 upokojenec.
~ ~ ~
Renata Trajbar Kurbus (1970) je diplomirala na Pravni fakulteti Univerze v Mariboru. Zaposlena je v državni upravi. V času študentskih let je ljubiteljsko pisala, njen prvenec še vedno čaka na izdajo. Živi v Lenartu, je soustanoviteljica športnega društva.
~ ~ ~
Bojan Schwentner (1957), rojen v Mariboru, s petnajstimi delal v Siemensu in živel v Munchnu, se vrnil v domovino in končal elektrotehnično šolo ter se zaposlil na IBM v Mariboru. Po stečaju firme začel pisati in objavljati v številnih revijah in časopisih, imel redno rubriko v Večer-u, stripe v Slovenskih novicah, aforizme v Novi reviji, reviji Ampak, Sodobnosti, Mentorju … na radiu in TV. Izdal sedem knjig, dobil nekaj nagrad na razpisih, igral v dveh filmih (Mariborska dvorišča, Pekarna). Leta 2020 ustanovil Društvo aforistov Slovenije, postal njegov predsednik, od lani pa je tudi član Društva slovenskih pisateljev.
~ ~ ~
Breda Slavinec, rojena v Mariboru, pesnica, vodja Javnega sklada Republike Slovenije za kulturne dejavnosti – Območne izpostave Lenart. Do zdaj je izdala pesniški prvenec Pajčevine (MLD, 1994), literarno kaseto Simeon (s soavtorico Stanko Devjak; MKC Maribor, 1996), izšel je tudi prevod prvenca Pajčevine/Paučine v hrvaščino (Filozofska fakulteta v Zagrebu – Katedra za južnoslovanske jezike, 2013). Sodelovala je v projektu Rokerji pojejo pesnike (2014, punk verzija njene pesmi Dav armaja). Objavljala je v Sodobnosti, Literaturi, literarni prilogi revije Mladina, Mentorju, Poetikonu, Dialogih, Locutiu, Katedri, Vpogledih, na Radiu Slovenija in Radiu Maribor ter v raznih mednarodnih antologijah in zbornikih (Anglija, Italija, Avstrija, Madžarska, Srbija, Makedonija, Črna gora, Bosna, Hrvaška). Njene pesmi so prevedene v angleščino, nemščino, italijanščino, madžarščino, makedonščino, srbščino, bosanščino in hrvaščino. Je prejemnica nagrade “Književni branovi” za najboljšo pesem na mednarodnem festivalu Struški večeri poezije (“Струшки Вечери на Поезијата”, Struga, Severna Makedonija, 2015). Nominirana je bila na Natečaju za izvirno slovensko podoknico 2018 v Rušah, na Festivalu erotične poezije (2017, 2018) v Mariboru, nominirana je bila med devet najboljših na mednarodnem festivalu “Književne iskre” v Makedoniji (2022) in na državnem srečanju odraslih literatov “V zavetju besede 2022”. Trenutno živi v Benediktu.

VLJUDNO VABLJENE IN VABLJENI!

Dogodek organizira MKC Maribor – Literarni program MKC Črka. Program MKC Črke finančno omogočajo Mestna občina Maribor in Urad RS za mladino. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

Predstavitev knjižice Pjotra Kropotkina »Pravičnost«
2026-01-28 18:00 | PEKARNA MAGDALENSKE MREŽE
28. 1. 2026 ob 18.00, Pekarna Magdalenske mreže
Predstavitev knjižice Pjotra Kropotkina »Pravičnost«
V sredo, 28. 1. 2026, te ob 18.00 vabimo v Pekarno Magdalenske mreže na predstavitev novega prevoda nekaterih spisov znamenitega anarhističnega misleca in raziskovalca Pjotra Kropotkina.

Drobna knjižica, ki je izšla v zbirki Iskra pri založbi sanje, nas je ob koncu lanskega leta štirideset let po zadnjem prevodu razveselila s Kropotkinovimi spisi o pravičnosti in morali, davku kot sredstvu bogatenja bogatih, pa o anarhiji, dejanjih osebnega in kolektivnega terorja ter z razmišljanjem, kaj nam je storiti v danih zgodovinskih in družbenih okoliščinah.

Odlične prevode iz izvirnikov v ruskem jeziku je prispeval Aleš Učakar, spremno besedo pa je prispeval antropolog Rajko Muršič. Na pogovoru o aktualnosti anarhistične misli danes in tudi o temeljnih spoznanjih geografa Kropotkina, s katerimi je postavil vzajemno pomoč v naravi ob bok Darwinovim zamislim o naravnem izboru se bo prevajalcu in piscu spremne besede pridružil tudi urednik Založbe Sanje Rok Zavrtani.

Povezava do originalnega članka

Louis Adamič: Orel in korenine
2026-01-29 17:00 - 19:00 | Maribor center / Studio
Pogovor ob predstavitvi integralne izdaje knjige
Vabljeni na mariborski pogovor ob integralni izdaji knjige Louisa Adamiča Orel in korenine. Doslej smo to prelomno delo o ljudeh in svetovnopolitičnih okoliščinah jugoslovanskega narodnoosvobodilnega boja in revolucije ter o ameriški notranji in zunanji politiki, zlasti povezavi med kapitalizmom, liberalizmom svobodnega podjetništva in fašizmom, imperializmom ter taktiko netenja vojnih žarišč in političnega sovraštva, brali le v zelo okrnjeni obliki. Manjkal je osrednji del rokopisa »Igra šaha med potresom«, ki je bil zaradi skrajno zaostrenih političnih razmer izločen že v ameriški izdaji, nato pa še v slovenski. Novi prevod poslednjega, posthumno izdanega Adamičevega dela je tudi v mednarodnem merilu prva integralna izdaja.
V pogovoru o zgodovinskih in še vedno zelo aktualnih tematikah knjige bodo sodelovali prevajalka Mojca Dobnikar, zgodovinar dr. Božo Repe, sociolog in filozof dr. Lev Kreft ter avtor spremne besede, literarni zgodovinar, filozof in publicist Blaž Gselman.
Adamičev biograf in raziskovalec njegovih del dr. John Enyeart je takole poudaril pomen knjige: »Adamičeva poslednja priložnost, da svet opozori na svojo naklonjenost protifašistični revoluciji, osredotočeni na odpravo rasizma, etnocentrizma in kolonializma.«
V skrajno zaostrenih političnih razmerah v svetu in ZDA v petdesetih letih je bila knjiga usodna za Adamičevo življenje, poudarja strokovna sodelavka knjige dr. Janja Žitnik Serafin: »Primerjava med ameriško izdajo tega dela in najpopolnejšo ohranjeno rokopisno verzijo pojasnjuje večino vprašanj, povezanih s končno redakcijo knjige in dejansko vsebino neobjavljenih delov rokopisa. Vsi osnovni podatki o tem, kateri pisateljevi ideološki koncepti so bili v letih 1950–1951 pravzaprav politično najbolj sporni in zanj tudi usodni, so razvidni prav iz neobjavljene rokopisne različice knjige. Ta del rokopisa namreč še danes predstavlja eno najbogatejše dokumentiranih socialno-kritičnih del z omenjeno tematiko, predvsem pa tudi eno najodločnejših doslej neznanih ameriških protivojnih in protimarkatističnih besedil iz tega obdobja.«
Več o knjigi: Louis Adamič, Orel in korenine

Povezava do originalnega članka

KAJ LE V SEBI NOSIŠ: Predstavitev knjige Dragice Čadež in Nataše Kramberger
2026-02-05 17:00 | Maribor center / UKM, Gospejna ulica 10, Maribor
Gostji Zasedanj s knjigami, ki jih posvečamo obeležitvi slovenskega kulturnega praznika, bosta lanski Prešernovi nagrajenki kiparka Dragica Čadež, prejemnica Prešernove nagrade, in pisateljica Nataša Kramberger, prejemnica nagrade Prešernovega sklada.
Okvir pogovora bo knjiga Kaj le v sebi nosiš, ki je lani izšla v založništvu Galerije Prešernovih nagrajencev Kranj v sodelovanju z Galerijo Božidar Jakac in drugimi institucijami. Knjiga Kaj le v sebi nosiš povezuje kiparske podobe Dragice Čadež in besedila Nataše Kramberger v širši razmislek o umetnosti, naravi in človeku v nemirnem času.
V dialogu ustvarjalk se osebno prepleta s skupnim, realnost pa z umetnostjo. Galerija s knjigo nadaljuje tradicijo predstavljanja Prešernovih nagrajencev skozi likovno in literarno ustvarjanje.
Pogovor bo usmerjala urednica kulturne redakcije Večera in literarna kritičarka Petra Vidali. Kulturnemu prazniku posvečamo tudi razstavo Z lastno roko v Likovnem razstavišču. Veseli bomo vašega obiska!

Povezava do originalnega članka

Kekec štiri - predstavitev knjige
2026-02-06 18:00 - 19:00 | Maribor center / Pokrajinski arhiv Maribor, Glavni trg 7, Maribor
Ko rokopis zgori, zgodba ne umre. Kaj se zgodi z zgodbo, ki je nikoli ni bilo – ali pa je za vedno izginila v ognju zgodovine?
Ko rokopis zgori, zgodba ne umre. Kaj se zgodi z zgodbo, ki je nikoli ni bilo – ali pa je za vedno izginila v ognju zgodovine? Arhivski viri pravijo, da je leta 1941 zgorel pisateljev rokopis četrtega dela Kekca. Po koncu vojne je Draga Vandot to veliko izgubo prijavila kot vojno škodo. Ostala je sled – dokumentirana, arhivska – besedilo pa ne. Tišina, zapisana med vrsticami zgodovine. Prav ta praznina je desetletja kasneje postala izziv in navdih. Leta 2025 je Marko Radmilovič stopil v prostor manjkajoče zgodbe in napisal ter izdal svojo različico nadaljevanja: Kekec štiri.
Pokrajinski arhiv Maribor vas v sodelovanju z Založbo Pivec vabi na dogodek, ki se začne v arhivu in preteklosti, nadaljuje pa v živem, sproščenem pogovoru o literaturi, interpretaciji in pogumu, da vstopimo v zgodbo, ki je ostala nedokončana.
Najprej bomo osvetlili pomen arhivskih virov, dokumentiranja in izgubljene kulturne dediščine.

Povezava do originalnega članka

Pesniško druženje v Najstarejši trti s Petro Kolmančič
2026-02-06 18:00 - 20:00 | Maribor center / Najstarejša trta
Poezija, vino in dober pogovor – v Najstarejši trti pripravljamo večer za vse, ki radi poslušate besede z globino in okusom. Skupaj z Založbo Pivec vabimo na sproščeno pesniško druženje s Petro Kolmančič, eno najvidnejših slovenskih pesnic in močno ustvarjalko mariborske literarne scene.
Skupaj z moderatorko večera Tonjo Jelen bosta odpirali njeno poezijo, družbene teme, zakulisje literarnega sveta in iniciativo za ohranitev revije Dialogi. Dotaknili se bomo tudi videopoezije, kjer se beseda sreča s sliko – in kjer sta Petra Kolmančič in Jože Slaček med pionirji domačega prostora.
Po pogovoru sledi še kozarec vina in druženje.
Vstop prost.
S poezijo naprej, ne nazaj.

Povezava do originalnega članka

oDPRTo PREŠERNoVo
2026-02-07 11:00 - 18:00 | Maribor center / E2RD Galerija, Gosposka ul. 34, Maribor
Kultura jezika, umetnosti in ustvarjalnega druženja
LITERATURA
poljubno branje, recitiranje, … slovenske literature in izmenjava dobrih knjižnih naslovov
ART
galerijo še vedno krasi izjemno slikarsko delo Polnočni poljubi akademskega slikarja Mitja Ficka
E2RD NAKIT
predstavitev nove kolekcije nakita Spominčice
Čipka drobnih cvetov, objem davno doživetega, solza pogrešanega, poljub neba, trenutek, vreden spomina. Spominčice.
KREATIVA
oblikovalnici nakita: 11.oo – 13.oo & 16.oo – 18.oo
Prijavljeni udeleženci bodo v dveh skupinah – max 6 oseb – oblikovali svoje unikatne uhane iz nove linije Spominčice (po želji lahko tudi drug kos nakita).
Cena delavnice je 72,oo eur in vključuje mentorstvo, material, orodje za izdelavo, embalažo. Izdelan nakit udeleženci poljubno vkomponirajo na izbrano podlago in ustvarijo stilsko fotografijo. Sproščene in zgovorne oblikovalnice so tudi sladke čokoladne razvade Slaščičarne Ilich in veselje zlatih mehurčkov penečega vina Sontia iz lokalne eko kleti Ducal.
Prijavite se preko emaila: bojana.kz@gmail.com
Življenje so trenutki, spleteni v cvet spominov.

Povezava do originalnega članka

Povezija – poezija povezuje
2026-02-08 11:00 - 12:00 | dogodki-2026-02-02t122056730
Recital Povezija – poezija povezuje bo potekal v nedeljo, 8. februarja 2026, ob 11. uri pred tehniškimi fakultetami Univerze v Mariboru (Smetanova ulica 17, Maribor). Pri branju poezije bodo sodelovali zaposleni in študenti članic Univerze v Mariboru.
Vabljeni na recital Povezija – poezija povezuje v nedeljo, 8. februarja 2026, ob 11. uri pred tehniškimi fakultetami Univerze v Mariboru (Smetanova ulica 17, Maribor). V sklopu kulturnega praznika želimo poudariti, da tehnika ni zgolj tehnika – je več kot to. Delo na tehničnih področjih se lahko prepletata tudi z drugimi dimenzijami, kot sta umetnost in kultura. Skozi povezijo želimo pokazati, da je tehnična znanost povezana s človeško ustvarjalnostjo, domišljijo in čustvi, kar bogati tako posameznika kot družbo.
Dogodek bo povezovala prof. dr. Dragica Haramija, pri branju poezije pa bodo sodelovali zaposleni in študenti članic Univerze v Mariboru:
• FERI – Fakulteta za elektrotehniko, računalništvo in informatiko,
• FGPA – Fakulteta za gradbeništvo, prometno inženirstvo in arhitekturo,
• FKKT – Fakulteta za kemijo in kemijsko tehnologijo,
• FS – Fakulteta za strojništvo,
• PEF – Pedagoška fakulteta in
• UKM – Univerzitetna knjižnica Maribor.

Povezava do originalnega članka

Prešernovanje
2026-02-08 17:00 - 18:00 | Maribor center / Grajska kavarna
Javno branje poezijeZ avtorsko poezijo se bodo predstavili dijaki Prve gimnazije Maribor, udeleženci literarnega natečaja, možnost javnega branja poezije pa bodo imeli tudi ljubiteljski ustvarjalci in oboževalci poezije.

Povezava do originalnega članka

Ko čopič bere knjigo
2026-02-09 10:00 - 15:00 | Maribor center / Razstavišče Vetrinjski
Likovna razstava
Razstava predstavlja likovna dela mladih ustvarjalcev, ki so navdih poiskali v knjigah, poeziji in domišljijskem svetu zgodb.
Otroci skozi barve, linije in oblike, s čopiči, barvami in barvicami, pripovedujejo svoje zgodbe ter dokazujejo, da je mogoče literaturo doživljati in »brati« tudi skozi likovno umetnost. Razstavo bo spremljalo branje poezije Franceta Prešerna v izvedbi otrok, ki bodo s svojim doživetim nastopom dodali besedi poseben čustveni in kulturni pomen. Poseben del razstave bodo prispevali tudi odrasli tečajniki Šole umetnosti Atilem, ki bodo predstavili svoje risbe s svinčnikom ter slike akril na platno, nastale v tem šolskem letu.
Dogodek povezuje različne generacije ustvarjalcev ter združuje likovno umetnost, literaturo in ustvarjalnost ob praznovanju slovenskega kulturnega praznika.

Povezava do originalnega članka

Maistrova časovna kapsula
2026-02-09 18:00 - 19:00 | Maribor center / Pokrajinski arhiv Maribor, Glavni trg 7, Maribor
Avtorja bosta predstavila Zbirko Prevratni dogodki na slovenskem Štajerskem in v Prekmurju, ki jo je osnoval Rudolf Maister.
Dr. Gregor Antoličič in Špela Valadžija, avtorja 52. zvezka v seriji Gradivo za zgodovino Maribora, bosta predstavila Zbirko Prevratni dogodki na slovenskem Štajerskem in v Prekmurju, ki jo je osnoval Rudolf Maister in s tem postal kronist svojega časa, saj se je lotil intenzivnega zbiranja podatkov o prevratnih dogodkih.
Maister nam je tako s svojim trudom in čutom za ohranjanje spomina na pomembne spominske dogodke ustvaril neprecenljivo “časovno kapsulo”, ki nam omogoča uvid v čas postimperialne tranzicije in stik s prevratno generacijo.

Povezava do originalnega članka

Ožuljeni jezik z gostjo Martino Potisk
2026-02-10 19:00 - 22:00 | Kulturni inkubator
VEČER SLAM POEZIJE
OŽULJENI JEZIK Z MARTINO POTISK
Torek, 10. februar 2026 // ob 19. uri // Kulturni inkubator
le da bi bilo bolje premolkniti
zaradi kroničnega kolcanja
sanj
kajne
(Martina Potisk, Ena na ena)

Cikel slemovske poezije Ožuljeni jezik poteka že več kot deset let v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 10. februarja 2026, s pričetkom ob 19. uri v Kulturnem inkubatorju, prizorišču Mladinskega kulturnega centra na Koroški cesti 18 v Mariboru.
Literarna gostja tokratnega literarnega večera bo pesnica, urednica in literarna kritičarka Martina Potisk, ki je za pesniško zbirko Ena na ena (Kulturni center Maribor, 2025), ki jo bo na Ožuljenem jeziku mariborskemu občinstvu predstavila premierno, prejela nagrado za najboljši literarni prvenec 41. Slovenskega knjižnega sejma.
Cikel Ožuljeni jezik pripravlja Mladinski kulturni center Maribor v sodelovanju z Bando ferdamano, prvi dogodek iz cikla se je odvil leta 2016, Ožuljeni jezik pa je vse do letos imel domicil v prvi slovenski zero waste kavarni BarCoda. Gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Martino Potisk pa se bo pogovarjala urednica in moderatorka Ajda Strajnar.
Na kratko o literarni gostji:

Martina Potisk (1987, Maribor) je raziskovalka, literarna kritičarka, lektorica, urednica in pesnica. Po končani Prvi gimnaziji Maribor je študirala slovenski jezik s književnostjo. Leta 2011 je diplomirala iz sodobne slovenske književnosti. Leta 2018 je doktorirala iz literarnih ved. Od leta 2012 dalje je intenzivneje pisala literarne kritike in jih objavljala v revijah, kot so Mentor, Literatura, Dialogi in Sodobnost, v Delovih »Književnih listih« ter v oddaji »S knjižnega trga« 3. programa Radia Slovenija.
Leta 2019 je prejela Stritarjevo nagrado za literarno kritiko. Je avtorica znanstvenih in strokovnih študij o književnosti in interdisciplinarnih praksah umetnosti. Leta 2022 je izdala znanstveno monografijo Medkulturnost in sodobni slovenski roman. Poezijo objavlja v revijah Poetikon, Apokalipsa, Dialogi, Spirala in spletnih medijih. Leta 2025 je izdala pesniško zbirko Ena na ena ter zanjo prejela nagrado za najboljši literarni prvenec. Je članica Društva slovenskih literarnih kritikov.
Vabljene in vabljeni na Ožuljeni jezik, tokrat prvič v Kulturni inkubator!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka
